
ΤΕΥΧΟΣ ΔΕΥΤΕΡΟ 


Αρ. Φύλλου 534 

ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Θέση της Α.Β.Ε. «ΕΛΛΗΝΙΚΗ ΒΙΟΜΗΧΑΝΙΑ ΟΧΗΜΑ¬ 
ΤΩΝ» σε καθεστώς τελωνειακής επίβλεψης και 

όροι λειτουργίας του καθεστώτος αυτού. 1 

Νυχτερινή εργασία και εργασία κατά τις Κυριακές και 
Εξαιρέσιμες ημέρες του προσωπικού της υπηρεσίας 
Εξωτερικής Φρούρησης των καταστημάτων κράτη- 
σηςτων Ειδικών Καταστημάτων Κράτησης Νέωντων 
θεραπευτικών Καταστημάτων της Κ.Α.Υ. Φυλακών. 2 
Καθορισμός αμοιβής μελών Επιτροπής του Υπ.Οικονο¬ 
μικών για την εκπόνηση μελέτης σκοπιμότητας για 


την ανάθεση ή μη στον αρχικό ανάδοχο, του μερικού 
ανασχεδιασμού και μετατροπής των εφαρμογών της 
Δ/νσης Κρατικών Λαχείων σε τεχνολογία ΟΙίθηΙ-δθΓν- 
θγ και ενσωμάτωσης του νέου νομίσματος ΕΕΙΒΟ.... 3 

Αύξηση του παρεχομένου εφάπαξ βοηθήματος από το 

Ταμείο Προνοίας Δικαστικών Επιμελητών. 4 

Συγκρότηση Συμβουλίου Κοινωνικής Ασφάλειας (ΣΚΑ). 5 
Τροποποίηση Υ.Α. 1218/38/1/98 (Β' 704) «Εισαγωγή 
του παγκόσμιου ναυτιλιακού συστήματος κινδύνου 


και ασφαλείας (ΟΜΩ35) στα εμπορικά πλοία με ελ¬ 


ληνική σημαία. 6 

Χρήση κινητών τηλεφώνων για τις επιχειρησιακές ανά¬ 
γκες του Λιμενικού Σώματος. 7 

Καθορισμός ειδικών προσόντων και ειδικής διαδικα¬ 
σίας πιστοποίησης υπαλλήλων Εταιριών Λήψης και 
Διαβίβασης Εντολών (Α.Ε.Λ.Δ.Ε.) και Εταιριών Πα¬ 
ροχής Επενδυτικών Υπηρεσιών (Α.Ε.Π.Ε.Υ.). 8 


ΑΠΟΦΑΣΕΙ Σ 

Αριθ. Ε.234/55 (1) 

θέση της Α.Β.Ε. «ΕΛΛΗΝΙΚΗ ΒΙΟΜΗΧΑΝΙΑ ΟΧΗΜΑΤΩΝ» 
σε καθεστώς τελωνειακής επίβλεψης και όροι λει¬ 
τουργίας του καθεστώτος αυτού. 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 2του Ν. 1573/1985 (Φ.Ε.Κ. 


201 Α'), με τις οποίες εξουσιοδοτούνται οι Υπουργοί Ανά¬ 
πτυξης και Οικονομικών να θέσουν με απόφασή τους, 
τους χώρους λειτουργίας των μονάδων παραγωγής οχη¬ 
μάτων σε καθεστώς τελωνειακής επίβλεψης και να καθο¬ 
ρίσουν τον τρόπο της επίβλεψης αυτής. 

2. Το άρθρο 30 του Ν. 1731/1987 (Φ.Ε.Κ. 161 Α'), με το 
οποίο επεκτάθηκε το καθεστώς του Ν. 1573/1985 και στα 
οχήματα που διαλαμβάνονται στο άρθρο αυτό. 

3. Το αριθμ. 15/Φ14.2.1054/9/4510/Α/5305/15.6.1999 
έγγραφο της Νομαρχιακής Αυτοδιοίκησης Θεσσαλονί¬ 
κης, απότο οποίο προκύπτει ότιη Α.Β.Ε. «ΕΛΛΗΝΙΚΗ ΒΙΟ¬ 
ΜΗΧΑΝΙΑ ΟΧΗΜΑΤΩΝ» είναι αναγνωρισμένη βιομηχανία 
παραγωγής οχημάτων. 

4. Την από 23.1.2001 αίτηση της Α.Β.Ε. «ΕΛΛΗΝΙΚΗ ΒΙΟ¬ 
ΜΗΧΑΝΙΑ ΟΧΗΜΑΤΩΝ», με την οποία ζητά την υπαγωγή 
της σε καθεστώς τελωνειακής επίβλεψης. 

5. Την αριθμ. 1039386/441/Α006/21.5.2000 (Φ.Ε.Κ. 
571/Β721.4.2000) Κοινή Απόφαση του Πρωθυπουργού 
και Υπουργού Οικονομικών «Ανάθεση αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών». 

6. Την αριθμ. 303/5.5.2000 (Φ.Ε.Κ. 594/Β75.5.2000) Κοι¬ 
νή Απόφαση του Πρωθυπουργού και Υπουργού Ανάπτυ¬ 
ξης «Ανάθεση αρμοδιοτήτων Υπουργού Ανάπτυξης 
στους Υφυπουργούς Ανάπτυξης Αλέξανδρο Καλαφάτη 
και Μαρία - Ελένη Αποστολάκη». 

7. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Τους παρακάτω περιγραφόμενους χώρους παραγωγής 
οχημάτων και αποθήκευσης πρώτων υλών, συνολικού εμ- 
βαδού τετραγωνικά μέτρα 190.207 που βρίσκονται στη 
βιομηχανική περιοχή Σίνδου - Θεσσαλονίκης, θέτουμε σε 
τελωνειακή επίβλεψη: 

α) Στεγασμένο χώρο εργοστασίου συνολικού εμβαδού 
39.203 τ.μ. 

β) Στεγασμένο χώρο αποθήκευσης πρώτων υλών και 
ετοίμων οχημάτων συνολικού εμβαδού 8.400 τ.μ. 

γ) Υπαίθριο χώρο εναπόθεσης ετοίμων οχημάτων συνο¬ 
λικού εμβαδού 9.000 τ.μ. 

δ) Λοιποί χώροι συνολικού εμβαδού 133.604 τ.μ. 

Άρθρο 2 

1. Οι χώροι που αναφέρονται στο προηγούμενο άρθρο 
περιφράσσονται ενιαία με τοίχο ή με δικτυωτό συρματό¬ 
πλεγμα ή με άλλο κατάλληλο φράγμα, σε τρόπο ώστε η εί¬ 
σοδος και η έξοδος να είναι δυνατή μόνο από σημεία που 
επιβλέπονται από την τελωνειακή αρχή. 

2. Η τελωνειακή αρχή μπορεί να υποδείξει και η βιομη¬ 
χανία υποχρεούται να κατασκευάσει και άλλα έργα που 
κρίνονται από αυτήν αναγκαία για τη διασφάλιση του δη¬ 
μοσίου. 

3. Η βιομηχανία υποχρεούται να κατασκευάσει τα ση¬ 
μεία που θα υποδείξει η τελωνειακή αρχή και να θέσει στη 
διάθεσή της, χώρους για φυλάκια, ελεγκτήρια και γρα¬ 
φεία για την υπηρεσία της, παράλληλα δε να φροντίζει για 
τη καθαριότητα και τη διατήρησή τους σε άριστη κατά¬ 
σταση. 

4. Δεν επιτρέπεται εντός των χώρων αυτών η προσωρι¬ 
νή εναπόθεση ή η αποταμίευση των πρώτων υλών και λοι¬ 
πών εμπορευμάτων. 

5. Η είσοδος και η έξοδος στον επιβλεπόμενο χώρο 
προσώπων, αυτοκινήτων οχημάτων και λοιπών τροχοφό¬ 
ρων, υπόκεινται στον έλεγχο των τελωνειακών οργάνων, 
τα οποία μπορούν να λαμβάνουν τα αναγκαία κατά την 
κρίση τους μέτρα για τη διασφάλιση των συμφερόντων 
του δημοσίου καιτηνπρόληψη τυχόν καταστρατηγήσεων 
των σχετικών τελωνειακών και φορολογικών διατάξεων. 

6. Απαγορεύεται η λειτουργία εντός του επιβλεπόμενου 
χώρου συνεργείων επισκευής τελωνισμένων οχημάτων ή 
μονάδων του κεφαλαίου Β'του Ν. 1573/1985. 

Άρθρο 3 

1. Με την εφαρμογή της παρούσας απόφασης, η βιομη¬ 
χανία υποβάλλει στην υπηρεσία του τελωνειακού κλιμακί¬ 
ου βεβαίωση των αρμοδίων υπηρεσιών από την οποία να 
προκύπτουν: 

- Οι τύποι των οχη μάτων που παράγονται από αυτήν. 

- Οι πρώτες ύλες που απαιτούνται για την κατασκευή κά¬ 
θε τύπου. 

- Οι ετήσιες ανάγκες σε πρώτες ύλες. 

2. Σε περίπτωση μεταβολής των παραγομένων τύπων, 
των χρησιμοποιούμενων πρώτων υλών ή της παραγωγι¬ 
κής δυναμικότητας της βιομηχανίας υποβάλλεται συ¬ 
μπληρωματική ή τροποποιητική βεβαίωση της προηγού¬ 
μενης παραγράφου. 

Άρθρο 4 

1. Η εισαγωγή στον επιβλεπόμενο χώρο υποκείμενων 
πρώτων υλώνπροερχομένων από τρίτες χώρες θα γίνεται 
μετηντήρησητωνπροβλεπομένων, κατά περίπτωση, από 
τις κείμενες διατάξεις τελωνειακών και λοιπών διατυπώ¬ 
σεων εισαγωγής. 

Επί των σχετικών παραστατικών εισαγωγής θα βεβαιώ¬ 
νονται και θα εισπράττονται οριστικά οι τυχόν προβλεπό- 
μενοι επί των πρώτων υλών, εισαγωγικοί δασμοί. 

Οι λοιπές φορολογικές επιβαρύνσεις δεν θα βεβαιώνο¬ 
νται στα παραστατικά, αλλά θα γίνεται σχετική πράξη ατέ¬ 
λειας, κατ’ εφαρμογή του άρθρου 3 του Ν. 1573/1985 και 
του άρθρου 25 του Ν. 2859/2000 (Φ.Ε.Κ. 248Α') και τα πα¬ 
ραστατικά θα εξοφλούνται κανονικά. 

2. Η είσοδος στον επιβλεπόμενο χώρο των πρώτων 


υλών που προέρχονται από το εσωτερικό ή από τα λοιπά 
κράτη - μέλη της Ευρωπαϊκής Ένωσης θα γίνεται με την 
τήρηση της παρακάτω διαδικασίας: 

Α. Από το εσωτερικό της χώρας 

α) Η επιχείρηση που λειτουργεί στον υπό τελωνειακή 
επίβλεψη χώρο καταθέτει στην αρμόδια τελωνειακή αρχή 
αίτηση - δήλωση, στην οποία επισυνάπτει πίνακα, σε δύο 
(2) αντίτυπα, όπου αναγράφονται τα πλήρη στοιχεία του 
προμηθευτή (ονοματεπώνυμο ή επωνυμία, διεύθυνση, 
επάγγελμα, αρμόδια Δ.Ο.Υ. και Α.Φ.Μ.), καθώς και οι 
πρώτες ύλες κατά είδος και ποσότητα. 

Με την παραπάνω αίτηση - δήλωση, η ενδιαφερόμενη 
επιχείρηση ζητά να της επιτραπεί να αγοράσει τα ανα¬ 
γραφόμενα στον πίνακα αγαθά χωρίς Φ.Π.Α. και δηλώνει 
ότι τα αγαθά αυτά προορίζονται να χρησιμοποιηθούν από 
την ίδια, μέσα στον τελωνειακό χώρο ως πρώτες ύλες για 
την παραγωγή ή τη συσκευασία των προϊόντων της. 

β) Η τελωνειακή αρχή αφού διαπιστώσει ότι τα αναφε- 
ρόμενα στον πίνακα αγαθά είναι αναγκαία και προορίζο¬ 
νται να χρησιμοποιηθούν ως πρώτες ή βοηθητικές ύλες 
για την παραγωγή των οχημάτων της επιχείρησης, απο¬ 
δέχεται την αίτηση και θεωρεί τον επισυναπτόμενο σ’ αυ¬ 
τήν πίνακα πάνω στον οποίο ενεργεί σχετική πράξη για 
την απαλλαγή των αγαθών από το Φ.Π.Α., βάσει του άρ¬ 
θρου 25 του Ν. 2859/2000. Το ένα θεωρημένο αντίτυπο 
του πίνακα επιστρέφεται στην επιχείρηση η οποία το προ¬ 
σκομίζει στον προμηθευτή των αγαθών, προκειμένου να 
της παραδώσει τα αγαθά χωρίς φόρο προστιθέμενης 
αξίας. 

γ) Ο προμηθευτής των αγαθών, παραδίνει τα αγαθά, εκ¬ 
δίδει το σχετικό τιμολόγιο χωρίς φόρο, με την ένδειξη 
«ΧΩΡΙΣ Φ.Π.Α. ΩΣ Α.Υ.Ο. Π.8272/4880/18.12.1987» και 
επισυνάπτει στο στέλεχος αυτού τον πίνακα σαν δικαιο- 
λογητικό. 

δ) Γιατην οριστικοποίηση της απαλλαγής η αρμόδια τε- 
λωνειακή αρχή, κατά την είσοδο των πρώτων υλών στον 
τελωνειακό χώρο, αφού διαπιστώσει την είσοδο των ανα- 
γραφομένων στο σχετικό τιμολόγιο του προμηθευτή, 
αγαθών στον εν λόγω χώρο, συντάσσει σχετική πράξη 
στο πρωτότυπο τιμολόγιο και σε δύο (2) φωτοαντίγραφα 
αυτού και το με ένα από τα φωτοαντίγραφα συσχετίζεται 
με την αίτηση - δήλωση της επιβλεπόμενης βιομηχανίας, 
το δε πρωτότυπο με το άλλο φωτοαντίγραφο τα παραδί- 
δει στη βιομηχανία, προκειμένου αυτή σε δέκα (10) μέρες 
από την ημερομηνία βεβαίωσης εισόδου των πρώτων 
υλών στον επιβλεπόμενο χώρο, να προσκομίσει το φωτο¬ 
αντίγραφο στον προμηθευτή για να επισυναφθεί μαζί με 
το αντίτυπο του παραπάνω πίνακα στο στέλεχος του σχε¬ 
τικού τιμολογίου. 

Σε περίπτωση που δεν προσκομιστεί στον προμηθευτή 
στην παραπάνω προθεσμία το σχετικό φωτοαντίγραφο, ο 
προμηθευτής εκδίδει συμπληρωματικό τιμολόγιο για το 
φόρο που αναλογεί στα αγαθά που παραδόθηκαν. 

Η προβλεπόμενη για την παράγραφο αυτή αίτηση - δή¬ 
λωση της επιχείρησης καταχωρείται από την τελωνειακή 
αρχή σε ειδικό τηρούμενο βιβλίο και φυλάσσεται μαζί με 
τα επισυναπτόμενο σ’ αυτή φορολογικά στοιχεία σε ιδιαί¬ 
τερο φάκελο. 

Β. Από τα λοιπά κράτη - μέλη της Ευρωπαϊκής Ένωσης 

Η επιχείρηση που λειτουργεί στον υπό τελωνειακή αρ¬ 
χή χώρο καταθέτει στην αρμόδια τελωνειακή αρχή, αίτη- 

ση - δήλωση στην οποία επισυνάπτει πίνακα, σε δύο (2) 
αντίτυπα, όπου αναγράφονται τα στοιχεία του εγκατε¬ 
στημένου σε άλλο κράτος - μέλος, προμηθευτή (ονομα¬ 
τεπώνυμο ή επωνυμία, διεύθυνση, επάγγελμα και 
Α.Φ.Μ.), καθώς και οι πρώτες ύλες κατά είδος και ποσό¬ 
τητα. 

Στην παραπάνω αίτηση - δήλωση θα επισυνάπτεται 
αντίγραφο του τιμολογίου αγοράς ή άλλου στοιχείου από 
το οποίο αποδεικνύεται ο κοινοτικός χαρακτήρας των 
πρώτων υλών. 

Η τελωνειακή αρχή αφού διαπιστώσει ότι οι αναφερό- 
μενες στον πίνακα πρώτες ύλες προορίζονται να χρησι¬ 
μοποιηθούν για την παραγωγή των οχημάτων της επιχεί¬ 
ρησης, ενεργεί επί αυτού σχετική πράξη για την απαλλα¬ 
γή των πρώτων υλών από το Φ.Π.Α. κατ’ εφαρμογή των 
διατάξεων του άρθρου 25 του Ν. 2859/2000. 

Το ένα θεωρημένο αντίγραφο του πίνακα επιστρέφεται 
στην επιχείρηση και το άλλο παραμένει στην τελωνειακή 
αρχή μαζί με αίτηση - δήλωση, η οποία καταχωρείται σε ει¬ 
δικό τηρούμενο βιβλίο. 

3. Η επεξεργασία στον επιβλεπόμενο χώρο των παρα- 
λαμβανομένων για την παραγωγή οχημάτων, πρώτων 
υλών θα πραγματοποιείται χωρίς καμία ανάμιξη της τε- 
λωνειακής αρχής. 

Εντούτοις, στις περιπτώσεις που λόγω ενεργειών των 
οργάνων της βιομηχανίας τίθενται σε κίνδυνο τα συμφέ¬ 
ροντα του Δημοσίου δύναται η τελωνειακή αρχή να ασκεί 
και έλεγχο εντός του επιβλεπόμενου χώρου. 

4. Οι πρώτες ύλες που λόγω ελαττώματος, βλάβης ή 
φθοράς δεν μπορούν να χρησιμοποιηθούν στην παραγω¬ 
γή των οχημάτων, επιτρέπεται, κατ’ επιλογή της βιομηχα¬ 
νίας, να καταστρέφονται παρουσία της τελωνειακής αρ¬ 
χής ή να επιστρέφονται στον προμηθευτή με την τήρηση 
των κείμενων διατάξεων. Οι ακατάλληλες για την παρα¬ 
γωγή οχημάτων πρώτες ύλες προέλευσης τρίτων χωρών, 
καθώς και τα υπολείμματα από τη χρησιμοποίησή τους 
στην παραγωγική διαδικασία, μπορούν να τελωνιστούν 
σε ανάλωση, στη μορφή που παρουσιάζονται, με την κα¬ 
ταβολή των αναλογούντων κατά το χρόνο του τελωνι¬ 
σμού, φόρων. 

Άρθρο 5 

1. Για την εξαγωγή από τον επιβλεπόμενο χώρο των πα- 
ραγομένων οχημάτων θα υποβάλλεται στην τελωνειακή 
αρχή της επίβλεψης αίτηση της βιομηχανίας που θα κα- 
ταχωρείται ως δηλωτικού. 

Η εξόφλησητου δηλωτικού αυτού, θα γίνεται με την κα¬ 
τάθεση σχετικού παραστατικού εισαγωγής, εξαγωγής, 
αποταμίευσης, κ.λπ., ανάλογα με τον προορισμό των 
προϊόντων. 

2. Κατ’ εξαίρεση για οχήματα που μεταφέρονται σύμ¬ 
φωνα με την παράγραφο 2τουάρθρου2τουΝ.1573/1985 
στους κατά τόπους αντιπροσώπους της βιομηχανίας, το 
κατά την προηγούμενη παράγραφο δηλωτικό και παρα¬ 
στατικό εξόφλησής του θα κατατίθενται στο χρόνο τελω¬ 
νισμού τους και οπωσδήποτε πριν από την πώλησή τους 
από τη βιομηχανία. 

Κατά την έξοδο των οχημάτων αυτών από τον επιβλε- 
πόμενο χώρο, η βιομηχανία υποβάλλει στην τελωνειακή 
αρχή αντίγραφο του σχετικού κατά τον Κώδικα Φορολο¬ 
γικών Στοιχείων, δελτίου αποστολής. 


Η τελωνειακή αρχή θα προέρχεται στην επαλήθευση 
των μεταφερομένων οχημάτων και θα καταχωρεί τα στοι¬ 
χεία εξατομίκευσής τους (μάρκα, τύπος, αριθμός πλαισί¬ 
ου, αριθμός μηχανής, κ.λ.π.), σε ειδικό τηρούμενο για το 
σκοπό αυτό, βιβλίο. Αντί του βιβλίου είναι δυνατή η χρη¬ 
σιμοποίηση ειδικών καρτελών ή ενδεχόμενα και άλλων 
προσφορότερων για την καλύτερη παρακολούθηση μη¬ 
χανογραφικών εντύπων κ.λ.π.. 

Παράλληλα θα λαμβάνεται αξιόχρεη προσωπική εγγύη¬ 
ση τρίτου για την κάλυψη των αναλογούντων φόρων. Η 
εγγύηση αυτή μπορεί να είναι και πάγια και να καλύπτει 
μεταφορές οχημάτων στους κατά τόπους αντιπροσώ¬ 
πους για χρονικό διάστημα έξι μηνών ή και ενός έτους κα¬ 
τά την κρίση της τελωνειακής αρχής. 

3. Επιτρέπεται, χωρίς την τήρηση τελωνειακών διατυ¬ 
πώσεων, η προσωρινή έξοδος από τον επιβλεπόμενο χώ¬ 
ρο οχημάτων για δοκιμαστική χρήση. 

Για τη διασφάλιση της επανεισαγωγής στο χώρο των 
οχημάτων αυτών, το τελωνείο περιορίζεται σε απλή πα¬ 
ρακολούθηση με βάση τα στοιχεία του θα καταθέτει, κα¬ 
τά την έξοδο, η βιομηχανία. 

4. Γ ια τα τελωνιζόμενα σε ανάλωση οχήματα η βιομηχα¬ 
νία, παράλληλα με τα οριζόμενα στην παράγραφο 1 του 
παρόντος άρθρου δικαιολογητικά, καταθέτει και τον υπό 
της παραγράφου 2του άρθρου 4του Ν. 1573/1985, προ- 
βλεπόμενο κατάλογο θεωρημένο, ως προς τον έλεγχο και 
την ισχύ των αναφερομένων τιμών, από την αρμόδια επι¬ 
τροπή που λειτουργεί στα πλαίσια των εξουσιοδοτικών 
διατάξεων της παραγράφου 6 του άρθρου 4 και της πα¬ 
ραγράφου 4 του άρθρου 7 του Ν. 2682/1999. 

5. Γιατη βεβαίωση και είσπραξη των αναλογούντων φο¬ 
ρολογικών επιβαρύνσεων, την έκδοση πιστοποιητικών 
ταξινόμησης και γενικότερα για το διαδικαστικό μέρος, 
εφαρμόζεται ανάλογα οι σχετικές διατάξεις που ισχύουν 
για τα εισαγόμενα από τρίτες χώρες, όμοια οχήματα. 

Άρθρο 6 

1. Η τελωνειακή επίβλεψη του χώρου ασκείται από κλι¬ 
μάκιο του Γ τελωνείου Θεσσαλονίκης. Το κλιμάκιο της τε- 
λωνειακής υπηρεσίας θα εδρεύει μόνιμα στο εργοστάσιο 
της βιομηχανίας καιτο προσωπικό του θα ορίζεται από το 
Γ τελωνείο Θεσσαλονίκης. 

2. Το κλιμάκιο θα αποτελεί παράρτημα του Γ'τελωνείου 
Θεσσαλονίκης, στο όνομα και για λογαριασμού του οποί¬ 
ου θα ενεργούνται οι τελωνειακός εργασίες. 

Τα απαιτούμενα δικαιολογητικά για την εκτέλεση των 
τελωνειακών εργασιών βιβλία και έντυπα καθώς και τα 
αποδεικτικά χρηματικής διαχείρισης θα προμηθεύει στο 
κλιμάκιο η παραπάνω τελωνειακή αρχή, τα οποία όμως θα 
φέρουντην ένδειξη του κλιμακίου και ιδιαίτερη αρίθμηση. 

3. Η υπηρεσία του τελωνειακού κλιμακίου μπορεί πα¬ 
ράλληλα να τηρεί οποιαδήποτε άλλα βιβλία ή στοιχεία, τα 
οποία κατά την κρίση της διευκολύνουν την παρακολού¬ 
θηση και τον έλεγχο της νόμιμης εφαρμογής των ρυθμί¬ 
σεων που προβλέπει ο Ν. 1573/1985 για τη διασφάλιση 
των συμφερόντων του δημοσίου. 

4. Τα οδοιπορικά έξοδα μετάβασης του προσωπικού 
του κλιμακίου, εφόσον δεν διατίθεται από την βιομηχανία 
δικό της κατάλληλο μεταφορικό μέσο, βαρύνουν τη βιο¬ 
μηχανία και ύστερα από προηγούμενη έγκριση της τελω- 
νειακής αρχής στην οποία υπάγεται το κλιμάκιο. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Απριλίου 2001 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΑΝΑΠΤΥΞΗΣ 

ΑΠΟΣΤ. ΦΩΤΙΑΔΗΣ ΑΛΕΞ. ΚΑΛΑΦΑΤΗΣ 

-♦- 

Αριθ. 2/20275/0022 (2) 

Νυχτερινή εργασία και εργασία κατά τις Κυριακές και 
Εξαιρέσιμες ημέρες του προσωπικού της υπηρεσίας 
Εξωτερικής Φρούρησης των καταστημάτων κράτη¬ 
σης των Ειδικών Καταστημάτων Κράτησης Νέων των 
Θεραπευτικών Καταστημάτων της Κ.Α.Υ. Φυλακών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Εχοντας υπόψη: 

1. Τις διατάξεις: 

α) του άρθρου 18του Ν. 2470/97 «Αναμόρφωση Μισθο¬ 
λογίου Προσωπικού Δημόσιας Διοίκησης» και άλλες συ¬ 
ναφείς διατάξεις, όπως αντικαταστάθηκε από το άρθρο 
15 Ν. 2592/98 και 

β) του άρθρου 48 και 49 του Ν. 2721/1999 (ΦΕΚ 112/Α') 
τροποποίηση και αντικατάσταση διατάξεων των νόμων 
1756/1988 (ΦΕΚ35Α') 1729/1987 (ΦΕΚ 144/Α')του Ποινι¬ 
κού Κώδικα του Κώδικα Ποινικής Δικονομίας του Κώδικα 
Πολιτικής Δικονομίας και άλλες διατάξεις. 

2. Το έγγραφο του Γ.Λ. Κράτους, αριθ. 2/8803/0022/ 
8.2.1999. 

3. Το γεγονός ότι τα Καταστήματα Κράτησης τα Ειδικά 
Καταστήματα Κράτησης Νέων τα Θεραπευτικά Καταστή¬ 
ματα η Κ.Α.Υ. Φυλακών είναι υπηρεσίες αρμοδιότητας 
Υπουργείου Δικαιοσύνης και λειτουργούν σύμφωνα με το 
Ν. 754/78 άρθρο 7, σε 24ωρη βάση όλες τις ημέρες του 
χρόνου και για την κάλυψη των αναγκών τους απαιτείται 
η παροχή εργασίας και κατά τις εξαιρέσιμες ημέρες και 
νυχτερινές ώρες εκ μέρους των υπαλλήλων που υπηρε¬ 
τούν στην υπηρεσία Εξωτερικής Φρούρησης και κατά τις 
εξαιρέσιμες ημέρες και νυχτερινές ώρες εκ μέρους των 
υπαλλήλων που υπηρετούν σ’ αυτές. 

5. Τις έκτακτες και απρόβλεπτες υπηρεσιακές ανάγκες 
φύλαξης των καταστημάτων κράτησης. 

6. Το γεγονός ότι στον προϋπολογισμό έτους 2001 του 
Φορέα 17-310 Σωφρονιστικές υπηρεσίες κ.λπ. του 
Υπουργείου Δικαιοσύνης είναι εγγεγραμμένες οι ανα¬ 
γκαίες πιστώσεις για την αμοιβή των εργαζομένων κατά 
τις εξαιρέσιμες και νυχτερινές ώρες (ΚΑΕ 512). 

Απάτην απόφαση αυτή προκαλείται δαπάνη 130.000.000 
περίπου σε βάρος του κρατικού προϋπολογισμού. 

7. Την κοινή απόφαση των Υπουργών Εσωτερικών Δημό¬ 
σιας Διοίκησης και Αποκέντρωσης, Ανάπτυξης, Γεωργίας. 
Δικαιοσύνης «Μεταβίβαση Εξουσίας υπογραφής σύμφω¬ 
να με το άρθρο 7 παρ. 1 του Ν. 1943/1991, αποφασίζουμε: 

Α. Εγκρίνουμε για το χρονικό διάστημα από 1.4.2001 
έως 30.6.2001 συνολικά 239.300 ώρες για απασχόληση 
χιλίων τριακοσίων (1.300) υπαλλήλων του προσωπικού 
Εξωτερικής Φρούρησης που απαιτείται για τη λειτουργία 
των ανωτέρω υπηρεσιών κατά τις νυχτερινές ώρες των 
εργασίμων ημερών και νυχτερινές και ημερήσιες ώρες 


Κυριακών και εξαιρέσιμων, προς συμπλήρωση της εβδο¬ 
μαδιαίας υποχρεωτικής εργασίας τους. Οι ώρες αυτές 
κατανέμονται κατά υπηρεσία για το ανωτέρω χρονικό διά¬ 
στημα ως εξής: 

1. Συγκρότημα φυλακών Κορυδαλλού ώρες 51.784 


2. Κλειστή Φυλακή Πατρών " 18.000 

3. Κλειστή Φυλακή Κέρκυρας " 8.600 

4. Κλειστή Φυλακή Αλικαρνασσού " 8.400 

5. Κλειστή Φυλακή Τρικάλων " 9.000 

6. Κλειστή Φυλακή Χαλκίδας " 11.400 

7. Δικαστική Φυλακή Κομοτηνής " 8.200 

8. Δικαστική Φυλακή Λάρισας " 23.000 

9. Δικαστική Φυλακή Θεσσαλονίκης " 15.984 

10. Ε.Κ.Κ.Ν. Βόλου " 4.600 

11. Δικαστική Φυλακή Ιωαννίνων " 5.600 

12. Δικαστική φυλακή Κορίνθου " 3.800 

13. Δικαστική Φυλακή Κώ " 4.484 

14. Δικαστική Φυλακή Ναυπλίου " 7.000 

15. Δικαστική Φυλακή Νεάπολης " 5.168 

16. Δικαστική Φυλακή Τρίπολης " 5.800 

17. Δικαστική Φυλακή Χανίων " 4.600 

18. Δικαστική Φυλακή Χίου " 4.500 

19. Α.Σ.Κ.Α. Κασσαβέτειας " 5.600 

20. Πρεβαντόριο Κρατουμένων Αμφισσας " 8.000 

21. Ε.Κ.Κ.Ν. Αυλώνα " 16.700 

22. Κ.Α.Τ. Κρατουμένων Ελεώνα Θηβών " 7.500 

23. Γενικό Κατάστημα Κράτησης 

Α'τύπου Μαλανδρίνου " 11.284 

24. Α.Φ.Κασσάνδρας " 1.296 

ΣΥΝΟΔΟΝ " 250.300 


Διευκρινίζουμε ότι ο αριθμός των υπαλλήλων κλάδου 
Εξωτερικής Φρούρησης που θα απασχολείται κατά τις Κυ¬ 
ριακές και εξαιρέσιμες ημέρες καθώς και τις νυχτερινές 
ώρες προς συμπλήρωση του υποχρεωτικού ωραρίου (λό¬ 
γω ελλείψεων προσωπικού-επειγουσών συνθηκών κ.λ.π.), 
θα πρέπει να είναι ο απολύτως αναγκαίος κατά την κρίση 
του Δ/ντη του καταστήματος (ο οποίος θα είναι και ο υπεύ¬ 
θυνος για την παρακολούθηση και τον έλεγχο πραγματι¬ 
κής παροχής εργασίας των υπαλλήλων Εξωτερικής Φρού¬ 
ρησης) η δε αμοιβή των υπαλλήλων αυτή που καθορίζεται 
στην παράγραφο 6 του άρθρου 15 του Ν. 2592/98. 

Επίσης επισημαίνουμε ότι με ευθύνη του Δ/ντή και του 
Εκκαθαριστή κάθε υπηρεσίας σε καμιά περίπτωση δεν 
επιτρέπεται να γίνει υπέρβαση του συνολικού αριθμού 
εγκεκριμένων ωρών κατά υπηρεσία, με την απόφαση αυ¬ 
τή για το έτος 2001. Και τούτο γιατί δεν επιτρέπεται υπέρ¬ 
βαση της εγκεκριμένης πίστωσης στον οικείο φορέα του 
προϋπολογισμού 2000 του Υπουργείου μας. 

Υπενθυμίζουμε ότι τα σχετικά δικαιολογητικά θα υποβάλ¬ 
λονται απευθείας στις Υπηρεσίες Δημοσιονομικού Ελέγχου 
των Νομαρχιών, με εξαίρεση τα καταστήματα του Συγκρο¬ 
τήματος Κορυδαλλού που θα υποβάλλονται στην Υπηρεσία 
Δημοσιονομικού Ελέγχου του Υπουργείου Δικαιοσύνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Απριλίου 2001 
Οι Γ ενικοί Γ ραμματείς 

Δημοσιονομικής Πολιτικής Υπουργείου Δικαιοσύνης 

Υπουργείου Οικονομικών 

ΙΩΑΝΝΗΣ ΚΟΥΣΟΥΛΑΚΟΣ ΠΡΟΔΡΟΜΟΣ ΑΣΗΜΙΑΔΗΣ 







ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Αριθ. 2/16446/0022 (3) 

Καθορισμός αμοιβής μελών Επιτροπής του Υπ.Οικονομι¬ 
κών για την εκπόνηση μελέτης σκοπιμότητας για την 
ανάθεση ή μη στον αρχικό ανάδοχο, του μερικού ανα¬ 
σχεδιασμού και μετατροπής των εφαρμογών της 
Δ/νσης Κρατικών Λαχείων σε τεχνολογία ΟΙίθηΙ-δθΓνΘΓ 
και ενσωμάτωσης του νέου νομίσματος ΕΨΒΟ. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 29 Ατού Ν. 1558/85, όπως 
προστέθηκε με το άρθρο 27 του Ν. 2081/92 και αντικατα- 
στάθηκε με το άρθρο 1 του Ν. 2469/97 (ΦΕΚ38Α'). 

2. Τις διατάξεις του άρθρου 34 του Ν. 1914/90, σε συν¬ 
δυασμό με τις διατάξεις του άρθρου 13 του Ν. 2346/95 
(ΦΕΚ220 Α'). 

3. Τις διατάξειςτου άρθρου 19τουΝ. 1599/86, όπως συ¬ 
μπληρώθηκε και κωδικοποιήθηκε με τις διατάξεις των άρ¬ 
θρων 13, 14, 15 και33του Ν. 2690/99 (ΦΕΚ45/Α'). 

4. Τις διατάξειςτου άρθρου 19του Ν. 2470/97 (ΦΕΚ40 
Α'). 

5. Τις διατάξειςτου άρθρου 40του Ν. 849/78, όπωςτρο- 
ποποιήθηκε με το άρθρο 8του Ν. 2129/93 (ΦΕΚ57Α'). 

6. Την αριθμ. 1116500/1693/Α0006/29.12.2000 απόφα¬ 
ση σύστασης, συγκρότησης και ορισμού μελών της ανω¬ 
τέρω Επιτροπής. 

7. Την αριθμ. 2/38554/0004/23.5.2000 απόφαση μεταβί¬ 
βασης αρμοδιοτήτων και της εξουσίας να υπογράφουν 
«Με Εντολή Υφυπουργού» στο Γενικό Γραμματέα Δημο¬ 
σιονομικής Πολιτικής κ.λπ. 

9.Το γεγονός ότι από τις διατάξεις της παρούσας από¬ 
φασης προκαλείται δαπάνη ύψους 1.400.000 δρχ., η 
οποία βαρύνει τις πιστώσεις του προϋπολογισμού εξό- 
δωντηςΔ/νσης ΚρατικώνΛαχείωντου Υπουργείου Οικο¬ 
νομικών ΚΑΕ 0515, οικ. έτους 2001, αποφασίζουμε: 

Καθορίζουμε μηνιαία αμοιβή στον Πρόεδρο, τα μέλη και 
τον γραμματέα της εν θέματι Επιτροπής, για το από 
19.1.2001 έως 10.2.2001 χρονικό διάστημα, ως εξής: 

Α. Για τον Πρόεδρο, αμοιβή ύψους διακοσίων χιλιάδων 
(200.000) δραχμών. 

Β. Για κάθε ένα έκτων μελών και τον γραμματέα, αμοι¬ 
βή ύψους εκατό χιλιάδων (100.000) δραχμών. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 30 Μαρτίου 2001 

Με εντολή Υφυπουργού 

Ο Γ ενικός Γ ραμματέας 
Δημοσιονομικής Πολιτικής 
ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθ. Φ. 211/442 (4) 

Αύξηση του παρεχομένου εφάπαξ βοηθήματος από το 
Ταμείο Προνοίας Δικαστικών Επιμελητών. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 (Α' 
165). 


2. Τις διατάξειςτου Π. Δ/τος 372/95 (Α'201). 

3. Τις διατάξειςτου άρθρου 29Ατου Ν. 1558/1985 (Α' 
137), όπως προσετέθη με το άρθρο 27 του Ν. 2081/1992 
(Α' 154) και τροποποιήθηκε με το άρθρο 1 παρ. 2α του Ν. 
2469/1997 (Α'38). 

4. Το υπ’ αριθμ. 2372/28/24.1.2001 Έγγραφο του 
Υπουργού Εθνικής Οικονομίας. 

5. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, αλ¬ 
λά του προϋπολογισμού του Ταμείου Προνοίας Δικαστι¬ 
κών Επιμελητών ύψους 8 εκ. περίπου για την οποία έχει 
εγγράφει πίστωση στον προϋπολογισμό του Ταμείου 
στον ΚΑΕ0631. 

6. Τις διατάξειςτου άρθρου 7του Ν. 1275/82 (Α' 100). 

7. Την γνώμη του Δ. Σ. του Ταμείου Προνοίας Δικαστι¬ 
κών Επιμελητών που διατυπώθηκε κατά την υπ’ αριθ μ. 
23/4/12.12.2000 συνεδρίασή του. 

8. Την από 6.4.2001 Οικονομική Έκθεση της Δ/νσης 
Αναλογιστικών Μελετών της Γ. Γ. Κ. Α. 

9. Την υπ’ αριθμ.80027/8.5.2000(ΦΕΚ 610/Β79.5.2000) 
κοινή απόφαση του Πρωθυπουργού και του Υπουργού 
Εργασίας και Κοιν. Ασφαλίσεων «Ανάθεση αρμοδιοτήτων 
στους Υφυπουργούς Εργασίας και Κοιν.Ασφαλίσεων», 
αποφασίζουμε: 

Το προβλεπόμενο από τις καταστατικές διατάξεις του 
Ταμείου Προνοίας Δικαστικών Επιμελητών εφάπαξ βοή¬ 
θημα όπως τούτο έχει διαμορφωθεί και με την Φ. 
211/403/15.3.2000 (Β' 368) Υ.Α. αυξάνεται από 1.1.2001 
κατά 4%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Απριλίου 2001 

Ο ΥΦΥΠΟΥΡΓΟΣ 

ΝΙΚ. ΦΑΡΜΑΚΗΣ 
-♦- 

Αριθ. 314 (5) 

Συγκρότηση Συμβουλίου Κοινωνικής Ασφάλειας (ΣΚΑ). 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 20 του Ν. 1539/85 (ΦΕΚ 
64/Α785). 

2. Τις διατάξειςτου άρθρου 15του Π .Δ/τος 213/92 (ΦΕΚ 
102/Α792). 

3. Το άρθρο 1 της παρ. 3 της Δ3/727/92 (ΦΕΚ578/Β792) 
κοινής απόφασης. 

4. Το άρθρο 1 του Ν. 2469/97 (ΦΕΚ38Α') και το γεγονός 
ότι απάτην απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 

5. Τις διατάξειςτου άρθρου 1 παρ. ιητου ΠΔ/τος 129/92 
(ΦΕΚ 65 Α'). 

6. Τις διατάξειςτου Π. Δ/τος 372/95 (201 Α') Μεταφορά 
της Γενικής Γραμματείας Κοιν. Ασφαλίσεων από το 
Υπουργείο Υγείας Πρόνοιας και Κοιν. Ασφαλίσεων στο 
Υπουργείο Εργασίας. 

7. Την 80027/4.5.2000 (610 Β') απόφαση του Υπουργού 
Εργασίας και Κοιν. Ασφαλίσεων «Ανάθεση αρμοδιοτήτων 
στους Υφυπουργούς Εργασίας και Κοιν. Ασφαλίσεων». 

8. Τις προτάσεις που μας έχουν υποβληθεί, αποφασί¬ 
ζουμε: 

1. Συγκροτούμε το Συμβούλιο Κοινωνικής Ασφάλειας 
(ΣΚΑ) και διορίζουμε τα παρακάτω πρόσωπα: 

α. Πρόεδρο τον Γενικό Γραμματέατης Γενικής Γραμμα¬ 
τείας Κοινωνικών Ασφαλίσεων, αναπληρούμενο από τον 
Αντιπρόεδρο. 

β. Αντιπρόεδρο τον Πράσινο Ιωάννη και αναπληρωτή 
του τον Μάσβουλα Ιωάννη, 

γ. Τον Χρυσανθάκη Χαράλαμπο, Αναπληρωτή Καθηγη¬ 
τή Νομικής Αθηνών, τακτικό μέλος και αναπληρωτή του 
τον Στέργιου Α. Επίκουρο Καθηγητή Νομικής Θεσσαλονί¬ 
κης. 

δ. Την Αθανασάτου Ιωάννα, ειδικό σύμβουλο του 
Υπουργού Εργασίας και Κοινωνικών Ασφαλίσεων και ανα- 
πληρώτριάτηςτηνΑμοργιανού Σοφία, ομοίως. 

β. Την Βογιάκη Διαμάντα, Δ/ντρια της Γ ενικής Γ ραμμα- 
τείας Κοινωνικών Ασφαλίσεων και αναπληρώτριά της την 
Γιαννακοπούλου Νικολέττα, ομοίως. 

στ. Τον Κυριάκη Δημήτριο, αναλογιστή, τακτικό μέλος 
και αναπληρώτριά του την Ρήγα Βασιλική, ομοίως, 

ζ. Τον Αναλυτή Νικόλαο, εκπρόσωπο των εργοδοτών, 
τακτικό μέλος και αναπληρωτή του τον Παπάίωάννου Λά¬ 
μπρο, ομοίως. 

η. Τους Κούκο Επαμεινώνδα και Κανελλόπουλο Γεώρ¬ 
γιο, εκπροσώπους των ασφαλισμένων, τακτικά μέλη και 
αναπληρωτές τους αντίστοιχα τους Γουρνιεζάκη Εμμα¬ 
νουήλ και Νικητόπουλο Γεώργιο, ομοίως. 

2. Γ ραμματέα του Συμβουλίου ορίζουμε την Μαούνη - 
Σιδερή Βασιλική, υπάλληλο της Γενικής Γραμματείας Κοι¬ 
νωνικών Ασφαλίσεων και αναπληρώτριά της την Αργύρη 
Σωτηρία, ομοίως. 

3. Η θητεία των διοριζόμενων θα είναι για δύο (2) χρό¬ 
νια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Απριλίου 2001 

Ο ΥΦΥΠΟΥΡΓΟΣ 

ΝΙΚ. ΦΑΡΜΑΚΗΣ 
-♦- 

Αριθ. 4113.140/01/2001 (6) 

Τροποποίηση Υ.Α. 1218/38/1/98 (Β' 704) «Εισαγωγή του 
παγκόσμιου ναυτιλιακού συστήματος κινδύνου και 
ασφαλείας (ΟΜϋ33) στα εμπορικά πλοία με ελληνική 
σημαία». 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παραγράφου 1 του άρθρου 2του Ν. 
2013/92 «Αποδοχή τροποποιήσεων του Κεφαλαίου I του 
Παραρτήματος της Διεθνούς Σύμβασης «περί ασφαλείας 
της ανθρώπινης ζωής εν θαλάσση, 1974 (ΠΑΑΖΕΘ)»και 
άλλες σχετικές διατάξεις» (Α' 28). 

2. Τις διατάξεις της Υ.Α. αριθμ. 1218.38/25.6.1998 (Β' 
704/10.7.98) «Εισαγωγή του παγκόσμιου ναυτιλιακού συ¬ 
στήματος κινδύνου και ασφαλείας (ΘΜϋδδ) στα εμπορι¬ 
κά πλοία με ελληνική σημαία». 

3. Τις διατάξεις του άρθρου 9 του Π.Δ. 362/84 «Κανονι¬ 


σμός τηλεπικοινωνιών των Ελληνικών εμπορικών πλοί- 
ων»(Α' 124) όπως τροποποιήθηκε με το άρθρο 5 του Π.Δ. 
28/2000 (Α' 22). 

4. Τις διατάξεις του άρθρου 31 του Π.Δ. 242/99 «Οργα¬ 
νισμός Υπουργείου Εμπορικής Ναυτιλίας» (Α'201). 

5. Τις διατάξεις του Π.Δ. 206/87 «Καθιέρωση διαδικα¬ 
σίας πληροφόρησης στον τομέα των προτύπων και τεχνι¬ 
κών κανονισμών σε συμμόρφωση προς την οδηγία 
83/189/ΕΟΚ της 28.3.1983 του Συμβουλίου των Ε. Κ. (Ε 
109/26.4.1983)» (Α'94), όπως αυτό τροποποιήθηκε με το 
Π.Δ. 523/88 (Α' 98) και το Π.Δ. 48/96 (Α' 44), τα οποία αντί¬ 
στοιχα προσάρμοσαν την Ελληνική νομοθεσία προς τις 
διατάξεις των οδηγιών 88/182/ΕΟΚ (Ε 81/16.3.1988) και 
94/10/ΕΚ (ΕΕ 100/19.4.94). 

6. Τις διατάξεις του άρθρου 29Α του Ν. 1558/85 «Κυ¬ 
βέρνηση και κυβερνητικά όργανα» (Α' 137), που προστέ¬ 
θηκε με το άρθρο 27 του Ν. 2081/92 (Α' 154), όπως αντι- 
καταστάθηκε με το άρθρο 1 παρ. 2α του Ν. 2469/1997 (Α' 
38). 

7. Το γεγονός ότι η ακρόαση από χειριστή στον δίαυλο 
16 του νΗΡ μέσω δικτύου του ΟΛΥΜΠΙΑ ΡΑΔΙΟ θα συνε¬ 
χίσει έως την 1.2.2005. 

8. Το γεγονός ότι ο εξοπλισμός των πλοίων που έχουν 
ήδη συμμορφωθεί με την Υ. Α. αριθμ. 1218.38/25.6.1998 
(Β' 704/10.7.98) και φέρουν συσκευές \/ΗΡ/ΟδΟ παρέχει 
και την δυνατότητα ακρόασης και εκπομπής στον δίαυλο 
16 του νΗΡ. 

9. Το γεγονός ότι σύμφωνα με το άρθρο 14.1 της Υ.Α. 
1218.38/1/98 (Β'704) μέχρι την 1.2.2005 κάθε πλοίο πρέ¬ 
πει κατά τη διάρκεια του ταξιδιού να τηρεί συνεχή φυλα¬ 
κή ακρόασης στο δίαυλο 16 του νΗΡ. 

10. Τη σκοπιμότητα αποφυγής παράλληλης λειτουρ¬ 
γίας των δύο συστημάτων (χειροκίνητο και ΟΜϋδδ) για 
μεγάλο χρονικό διάστημα. 

11. Την ανάγκη να δοθεί ικανός χρόνος για την απρό¬ 
σκοπτη εκπαίδευση και πιστοποίηση του προσωπικού των 
πλοίων που έχουν ήδη συμμορφωθεί ή πρόκειται να συμ¬ 
μορφωθούν με την Υ.Α. αριθμ. 1218.38/25.6.1998 (Β' 
704/10.7.98). 

12. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Στο Άρθρο 2 της Υ.Α. 1218.38/1 /98 (Β' 704) προστίθεται 
νέα παράγραφος 3 ως εξής: 

«3. Ανεξάρτητα από τα παραπάνω, στις ακόλουθες κα¬ 
τηγορίες υπαρχόντων πλοίων ορίζουμε ως ημερομηνία 
προσαρμογής προς την απαίτηση της παραγρ. 1 (β) (2) 
του παρόντος άρθρου σε ότι αφορά την υποχρέωση 
εγκατάστασης ραδιοεξοπλισμού Ν/ΗΡ/030 την 
31.12.2001. 

α) Αλιευτικά πλοία 12 μέχρι 24 μ. μεταξύ καθέτων, που 
εκτελούν πλόες και αλιεία εσωτερικού εντός περιοχής Α1 
ΘΜ055. 

β) Επιβατηγό-Τουριστικά πλοία κάτω των 24 μ. μεταξύ 
καθέτων που εκτελούν περιηγητικούς πλόες συνολικής 
διαδρομής μέχρι 30 ν. μ. εντός περιοχής Α1 Ο Μ 053. 

γ) Επιβατηγό πλοία κάτω των 24 μ. μεταξύ καθέτων, που 
εκτελούν μέχριτοπικούς πλόες εντός περιοχής Α1 ΟΜϋ33. 

δ) Επαγγελματικά τουριστικά πλοία κάτω των 12 επιβα- 

τών (μεπλήρωμα), που εκτελούνπλόες εσωτερικού εντός 
περιοχής Α1 0Μ033. 

Ειδικότερα για τα επαγγελματικά τουριστικά πλοία κά¬ 
τω των 12 επιβατών (χωρίς πλήρωμα), που εκτελούνπλό- 
ες εσωτερικού και όμορους πλόες εντός περιοχής Α1 
0Μ033 ως ημερομηνία προσαρμογής προς την απαίτη¬ 
ση της παραγρ. 1 (β) (2) του παρόντος άρθρου σε ότι αφο¬ 
ρά την υποχρέωση εγκατάστασης ραδιοεξοπλισμού 
νΗΕ/ϋ30 ορίζεται η 31.12.2003. 

Μέχρι τις αντίστοιχες ημερομηνίες (31-12-2001 και 
31.12.2003), τα πλοία των παραπάνω κατηγοριών υπο- 
χρεούνται σε εγκατάσταση εξοπλισμού ραδιοτηλεφω¬ 
νίας νΗΡ που προβλέπεται στο άρθρο 9 Π.Δ. 362/84 για 
σκοπούς διεξαγωγής τηλεπικοινωνιών κινδύνου και 
ασφάλειας στο δίαυλο 16Λ/ΗΡ. 

Άρθρο 2 

ΡΙ ισχύς της παρούσας αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 19 Δεκεμβρίου 2000 

Ο ΥΠΟΥΡΓΟΣ 

ΧΡΗΣΤΟΣ ΠΑΠΟΥΤΣΗΣ 
-♦- 

Αριθ. 2123/08/2001 (7) 

Χρήση κινητών τηλεφώνων για τις επιχειρησιακές ανά¬ 
γκες του Λιμενικού Σώματος. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

Τις διατάξεις του άρθρου 37α του ΝΔ 187/73 «Περί Κω¬ 
δικός Δημοσίου Ναυτικού Δικαίου» (Α' 261) που προστέ¬ 
θηκε με το άρθρο 9 του Ν. 2329/95 «Ρύθμιση θεμάτων 
προσωπικού ΑΣ και άλλες διατάξεις» (Α' 172). 

Την αριθμ.3131.4/3/95/24.11.95 απόφαση ΥΕΝ «Τήρη¬ 
ση Ειδικού Λογαριασμού Κεφαλαίων Λιμενικής Αστυνο¬ 
μίας, ρύθμιση θεμάτων είσπραξης, διαχείρισης τελών και 
γενικά της λειτουργίας του» (Β' 105). 

Το άρθρο 29α του Ν. 1558/85, όπως αυτό συμπληρώ¬ 
θηκε με το άρθρο 27 του Ν. 2081/92 (Α' 154) καιαντικατα- 
στάθηκε με το άρθρο 1 πργ. 2 του Ν. 2469/97 (Α'38). 

Τις αυξημένες επιχειρησιακές ανάγκες των Υπηρεσιών 
του Λιμενικού Σώματος. 

Το γεγονός ότι η απόφαση αυτή δενπροκαλεί δαπάνη σε 
βάρος του Κρατικού Προϋπολογισμού, αποφασίζουμε: 

1. - Εγκρίνουμε τη χρήση δεκαπέντε (15) συνδέσεων κι¬ 
νητής τηλεφωνίας για τις επιχειρησιακές ανάγκες του Λι¬ 
μενικού Σώματος, πλέον αυτών που προβλέπονται στην 
πργ.1 της αριθμ.2123/04/2000 (Β' 295) απόφασης ΥΕΝ. 

2. - Κατά τα λοιπά εφαρμόζεται η αριθμ. 2123/04/2000 
(Β' 295) απόφαση ΥΕΝ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 20 Απριλίου 2001 

Ο ΥΠΟΥΡΓΟΣ 

ΧΡΗΣΤΟΣ ΠΑΠΟΥΤΣΗΣ 


( 8 ) 

Καθορισμός ειδικών προσόντων και ειδικής διαδικασίας 
πιστοποίησης υπαλλήλων Εταιριών Λήψης και Διαβί¬ 
βασης Εντολών (Α.Ε.Λ.Δ.Ε.) και Εταιριών Παροχής 
Επενδυτικών Υπηρεσιών (Α.Ε.Π.Ε.Υ.). 

ΤΟ ΔΣ ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
(Συνεδρίαση 4/213/28.3.2001) 

Αφού έλαβε υπόψη: 

(α) το άρθρο 4 του Ν. 2836/2000 ΦΕΚ Α' 168 «Συμπλή¬ 
ρωση της νομοθεσίας για την Κεφαλαιαγορά, ρυθμίσεις 
θεμάτωντης Κτηματικής Εταιρίας του Δημοσίου (Κ.Ε.Δ.), 
ασφαλιστικών αποζημιώσεων, Φ.Π.Α., επενδυτικού χρυ¬ 
σού και άλλες διατάξεις», 

(β) το άρθρο 19 του Ν. 2324/1995, ΦΕΚΑ' 146 «τροπο¬ 
ποίηση της νομοθεσίας για τα Χρηματιστήρια αξιών, Ορ¬ 
γάνωση της Επιτροπής Κεφαλαιαγοράς, Σύστημα Εγγύη¬ 
σης Καταθέσεων και άλλες διατάξεις» και 

(γ) το άρθρο 29Ατου Νόμου 1558/85 «Κυβέρνηση και 
Κυβερνητικά Οργανα» το οποίο προστέθηκε με το άρθρο 
27 του Νόμου 2081/92 (ΦΕΚ 152 Α'), αποφασίζει ομόφω¬ 
να: 

1. Κατά την έννοια της παρούσας απόφασης ως «Εται¬ 
ρία» νοείται κάθε εταιρία παροχής επενδυτικών υπηρε¬ 
σιών που παρέχει κύριες επενδυτικές υπηρεσίες στην Ελ¬ 
λάδα, συμπεριλαμβανομένων και των εταιριώντου εδαφί¬ 
ου θ της παρ. 1 του άρθρου 3 του Ν. 2396/96. 

2. Οι εταιρίες που παρέχουν τις υπηρεσίες λήψης και 
διαβίβασης εντολών πελατών, εκτέλεσης εντολών, παρο¬ 
χής συμβουλών και διαχείρισης χαρτοφυλακίου πελατών 
ή προβαίνουν σε ανάλυση μετοχών, των παραγώγων 
προϊόντων τους και της αγοράς, οφείλουν να απασχο¬ 
λούν στις αντίστοιχες υπηρεσίες τους υπαλλήλους οι 
οποίοι διαθέτουνπιστοποιητικό επαγγελματικής επάρκει¬ 
ας κατά τα οριζόμενα στην παρούσα απόφαση. 

3. Οι Εταιρίες που παρέχουν τις επενδυτικές υπηρεσίες 
της λήψης και διαβίβασης εντολών για σύναψη συμβάσε¬ 
ων επί εισηγμένων στο Χρηματιστήριο Παραγώγων Αθη¬ 
νών (Χ.Π.Α.) παραγώγων χρηματοοικονομικών προϊό¬ 
ντων, ή της παροχής συμβουλών με αντικείμενο τέτοια 
προϊόντα, οφείλουν να απασχολούν στις αντίστοιχες υπη¬ 
ρεσίες τους υπαλλήλους οι οποίοι διαθέτουν το Πιστο¬ 
ποιητικό Συμβούλου Πελατών ή το Πιστοποιητικό Γνώσε- 
ωνήτο Πιστοποιητικό Διαπραγματευτή/Ειδικού Διαπραγ¬ 
ματευτή που χορηγείται από το Χ.Π.Α. Στην περίπτωση 
της διαχείρισης χαρτοφυλακίων πελατών που περιλαμ¬ 
βάνουν παράγωγα χρηματοοικονομικά προϊόντα, οι Εται¬ 
ρίες οφείλουν να απασχολούν υπαλλήλους που διαθέ¬ 
τουν το Πιστοποιητικό Διαπραγματευτή/Ειδικού Δια¬ 
πραγματευτή. Ως προς τις υποχρεώσεις πιστοποίησης 
στελεχών που αφορούν την εκτέλεση εντολών και την εκ¬ 
καθάριση συναλλαγών από μέλη του Χ.Π.Α. και της Εται¬ 
ρίας Εκκαθάρισης Συναλλαγών επί Παραγώγων Προϊό¬ 
ντων (ΕΤ.Ε.Σ.Ε.Π.), εφαρμόζονται οι κείμενες κανονιστι¬ 
κές αποφάσειςτου Χ.Π.Α. και της ΕΤ.Ε.Σ.Ε.Π. 

4. Το πιστοποιητικό επαγγελματικής επάρκειας παρέ¬ 
χεται κατόπιν επιτυχούς συμμετοχής σε εξετάσεις, οι 
οποίες διενεργούνται απάτην Επιτροπή Κεφαλαιαγοράς. 

5. Δικαίωμα συμμετοχής στις εξετάσεις έχουν όσοι είναι 
τουλάχιστον εικοσιενός ετών, δεν έχουν καταδικαστεί για 
αδίκημα που συνιστά κώλυμα διορισμού σε θέση δημοσί- 

ου υπαλλήλου και δεν έχουν κηρυχθεί σε κατάσταση πτώ¬ 
χευσης. 

6. Τα ελάχιστα απαιτούμενα προσόντα συμμετοχής στις 
εξετάσεις καθορίζονται ως ακολούθως: 

6.1 Για υπευθύνους Λήψης και Διαβίβασης Εντολών: 
α) απολυτήριο Λυκείου και 

β) δίπλωμα Οργανισμού Επαγγελματικής Κατάρτισης 
και Εκπαίδευσης (Ο.Ε.Ε.Κ.) μεταδευτεροβάθμιας επαγ¬ 
γελματικής κατάρτισης της ειδικότητας «Ειδικός Χρημα¬ 
τιστηριακών Εργασιών» των Ινστιτούτων Επαγγελματικής 
Κατάρτισης (Ι.Ε.Κ.) του Ν. 2009/1992. 

Όσοι ήδη υπηρετούν ή έχουν υπηρετήσει αποδεδειγμέ¬ 
να σε καθεστώς πλήρους απασχόλησης για περίοδο του¬ 
λάχιστο ενός έτους στον χρηματοπιστωτικό τομέα, εξαι¬ 
ρούνται της υποχρέωσης κατοχής διπλώματος Ο.Ε.Ε.Κ. 

6.2 Για τους Υπευθύνους Εκτέλεσης Εντολών (Αντικρυ- 
στές), τα ελάχιστα απαιτούμενα προσόντα είναι αυτά που 
ορίζονται από το άρθρο 19, παρ. 3 του Ν. 2324/1995. 

6.3 Γ ια τους Υπευθύνους Παροχής Επενδυτικών Συμ¬ 
βουλών και τους Διαχειριστές Χαρτοφυλακίων Πελατών: 

α) πτυχίο Α.Ε.Ι. από Ελληνικό πανεπιστημιακό ίδρυμα ή 
αντίστοιχο του εξωτερικού, 

β) αποδεδειγμένη επαγγελματική εμπειρία σε καθε¬ 
στώς πλήρους απασχόλησης για διετή τουλάχιστο περίο¬ 
δο στον χρηματοπιστωτικό τομέα, ή για περίοδο τουλάχι¬ 
στο ενός έτους εφόσον κατέχουν μεταπτυχιακό τίτλο 
σπουδών οικονομικής κατεύθυνσης από Ελληνικό πανε¬ 
πιστημιακό ίδρυμα ή αντίστοιχο του εξωτερικού και 
γ) επαρκής γνώση μιας γλώσσας της Ευρωπαϊκής Ένω¬ 
σης. 

Εναλλακτικά, τα ελάχιστα απαιτούμενα προσόντα είναι: 
α) πτυχίο από Ελληνικό Τεχνολογικό Εκπαιδευτικό 
Ίδρυμα (Τ.Ε.Ι.) ή αντίστοιχο του εξωτερικού, 
β) αποδεδειγμένη επαγγελματική εμπειρία σε καθε¬ 
στώς πλήρους απασχόλησης για τριετή τουλάχιστο πε¬ 
ρίοδο στον χρηματοπιστωτικό τομέα και 
γ) επαρκής γνώση μιας γλώσσας της Ευρωπαϊκής Ένω¬ 
σης. 

6.4. Για τους Αναλυτές Μετοχών και της Αγοράς: 
α) πτυχίο Α.Ε.Ι. οικονομικής κατεύθυνσης από Ελληνικό 
πανεπιστημιακό ίδρυμα ή αντίστοιχο του εξωτερικού, 
β) αποδεδειγμένη επαγγελματική εμπειρία σε καθε¬ 
στώς πλήρους απασχόλησης για τριετή τουλάχιστο πε¬ 
ρίοδο σε αντικείμενα συναφή με την ανάλυση και 
γ) γνώση μιας γλώσσας της Ευρωπαϊκής Ένωσης. 
Εναλλακτικά, τα ελάχιστα απαιτούμενα προσόντα είναι: 
α) πτυχίο Α.Ε.Ι. θετικής κατεύθυνσης από Ελληνικό πα¬ 
νεπιστημιακό ίδρυμα ή αντίστοιχο του εξωτερικού, 
β) μεταπτυχιακός τίτλος σπουδών οικονομικής κατεύ¬ 
θυνσης από Ελληνικό πανεπιστημιακό ίδρυμα ή αντίστοι¬ 
χο του εξωτερικού, 

γ) αποδεδειγμένη επαγγελματική εμπειρία σε καθε¬ 
στώς πλήρους απασχόλησης για διετή τουλάχιστο περίο¬ 
δο σε αντικείμενα συναφή με την ανάλυση και 


δ) γνώση μιας γλώσσας της Ευρωπαϊκής Ένωσης. 

7. Η επαγγελματική εμπειρία των υποψηφίων προς πι¬ 
στοποίηση πρέπει να προέρχεται από πραγματική απα¬ 
σχόληση σε δραστηριότητες συναφείς με τα χρηματιστη¬ 
ριακά θέματα, δηλαδή σε οργανωμένη αγορά της Ελλά¬ 
δος ή του εξωτερικού, σε υπηρεσίες κεφαλαιαγοράς 
Τραπεζών, του Δημοσίου και φορέων του ευρύτερου Δη¬ 
μοσίου τομέα, σε εταιρίες παροχής επενδυτικών υπηρε¬ 
σιών, σε εταιρίες επενδύσεων χαρτοφυλακίου, σε εται¬ 
ρίες διαχείρισης αμοιβαίων κεφαλαίων, σε εταιρίες λή¬ 
ψης και διαβίβασης εντολών και γενικότερα σε εταιρίες 
του χρηματοπιστωτικού τομέα της Ελλάδας ή του εξωτε¬ 
ρικού. Η εμπειρία αποδεικνύεται με: 

- αναλυτική βεβαίωση προϋπηρεσίας εκδιδόμενη από 
τον εργοδότη, υπέχουσα θέση υπέυθυνης δήλωσης του 
Ν. 1599/86, στην οποία αναγράφεται το αντικείμενο απα¬ 
σχόλησης του υποψηφίου, 

- βεβαίωση του οικείου ασφαλιστικού φορέα από την 
οποία πρέπει να προκύπτει ότι ο υποψήφιος έχει πράγμα¬ 
τι απασχοληθεί στον εργοδότη που εξέδωσε τη βεβαίωση 
προϋπηρεσίας κατά το αντίστοιχο χρονικό διάστημα και 

- ερωτηματολόγιο το οποίο συμπληρώνεται από τον 
υποψήφιο, υπέχει θέση υπεύθυνης δήλωσης του 
ν. 1599/86 και υποβάλλεται μαζί με την αίτηση και τα απαι- 
τούμενα δικαιολογητικά στην Επιτροπή Κεφαλαιαγοράς. 

8. Οι Εταιρίες Λήψης και Διαβίβασης Εντολών 
(Α. Ε.Λ.Δ.Ε.) οφείλουν να απασχολούν ένα τουλάχιστο πι¬ 
στοποιημένο στέλεχος ως αρμόδιο λήψης και διαβίβασης 
εντολών, ενώ οι Εταιρίες Παροχής Επενδυτικών υπηρε¬ 
σιών (Ε.Π.Ε.Υ.) οφείλουν να απασχολούν ένα τουλάχιστο 
στέλεχος των παραγράφων 3,6.1,6.2,6.3 και 6.4, εφόσον 
διεξάγουν τις αντίστοιχες εργασίες. Ο αριθμός πιστοποι¬ 
ημένων στελεχών που απασχολούν οι Εταιρίες πρέπει να 
ανταποκρίνεται επαρκώς και αποτελεσματικά στις ανά¬ 
γκες λειτουργίας τους και εξυπηρέτησης πελατών με βά¬ 
ση την εγκεκριμένη άδεια λειτουργίας και το οργανό¬ 
γραμμά τους. 

9. Αναφορικά προς την ειδικότητα του Αναλυτή Μετο¬ 
χών και της Αγοράς, όσοι κατέχουν το πιστοποιητικό ΟΕΑ 
(ΟθΓΐίΙίθά ΡίπαποίαΙ ΑπαΙγεΙτου Α.Ι.Α.Ρ.) εξαιρούνται της 
υποχρέωσης συμμετοχής στις σχετικές εξετάσεις. 

10. Για τους ήδη υπηρετούντες υπαλλήλους των Εται¬ 
ριών θα ισχύσουν οι σχετικές διατάξεις της απόφασης 
του Υπουργού Εθνικής Οικονομίας που θα εκδοθεί σε 
εφαρμογή των διατάξεων του άρθρου 4 του Ν. 2836/ 
2000 . 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




